2021. gada . jūnijā Noteikumi Nr.

Rīgā (prot. Nr.   .§)

**Grozījumi Ministru kabineta 2015. gada 13. oktobra noteikumos Nr. 590 "Valsts un Eiropas Savienības atbalsta piešķiršanas kārtība lauku attīstībai apakšpasākumā "Darbību īstenošana saskaņā ar sabiedrības virzītas vietējās attīstības stratēģiju""**

Izdoti saskaņā ar

Lauksaimniecības un

lauku attīstības likuma

5. panta ceturto daļu

Izdarīt Ministru kabineta 2015. gada 13. oktobra noteikumos Nr. 590 "Valsts un Eiropas Savienības atbalsta piešķiršanas kārtība lauku attīstībai apakšpasākumā "Darbību īstenošana saskaņā ar sabiedrības virzītas vietējās attīstības stratēģiju"" (Latvijas Vēstnesis, 2015, 213. nr.; 2016, 155. nr.; 2017, 199. nr.; 2018, 112. nr.; 2019, 32. nr.) šādus grozījumus:

1. Svītrot 6.2. apakšpunktā vārdus "sezonas darbu veikšanai".
2. Aizstāt 8. punktā skaitli "70 000" ar skaitli "150 000".
3. Izteikt 10. punktu šādā redakcijā:

"10. Šo noteikumu 8.2.2. un 8.2.4. apakšpunktā minētais atbalsta pretendents līdz pēdējā maksājuma pieprasījuma iesniegšanai reģistrējas vai tiek atzīts Pārtikas un veterinārajā dienestā."

1. Svītrot 13.5. apakšpunktā vārdus "kā pašnodarbināta persona".
2. Izteikt 14.2. apakšpunktu šādā redakcijā:

"14.2. atbalsta pretendents, izņemot vietējo pašvaldību, un šo noteikumu 6.4.3. un 6.4.4. apakšpunktā minētajā gadījumā arī kopprojekta dalībnieki ar projektam pievienoto finanšu plānu apliecina saimnieciskās darbības ekonomisko dzīvotspēju un spēju īstenot projektu un sasniegt projekta mērķi. Finanšu plānā ir pozitīvs atlikums starp ieņēmumiem un izdevumiem pēdējā noslēgtajā gadā pirms projekta iesniegšanas un gadā, kad plāno sasniegt saimnieciskās darbības rādītāju, un šo noteikumu 8.1.2. un 8.2.2. apakšpunktā minētajiem pretendentiem – arī projekta iesnieguma iesniegšanas gadā un visos projekta īstenošanas gados. Ja projekta kopējā attiecināmo izmaksu summa pārsniedz 50 000 *euro*, atbalsta pretendents nodrošina atbilstību vismaz diviem no šādiem ekonomiskās dzīvotspējas rādītājiem pēdējā noslēgtajā gadā pirms projekta iesnieguma iesniegšanas:

14.2.1. pašu kapitāla attiecība pret aktīvu kopsummu ir vismaz 0,20;

14.2.2. apgrozāmo līdzekļu attiecība pret īstermiņa kreditoriem ir vismaz 1,00 (nerēķinot nākamo periodu ieņēmumu daļā ietverto īstermiņa valsts un Eiropas Savienības finansiālo atbalstu);

14.2.3. tīrās peļņas un nolietojuma (reizināta ar 50 procentiem) summa ir nulle vai vairāk;".

1. Papildināt noteikumus ar 19.1 punktu šādā redakcijā:

"19.1 Ja pretendents pēc projekta īstenošanas šo noteikumu 14. punktā minētos saimnieciskās darbības rādītājus nesasniedz nepārvaramas varas dēļ, no tā neatkarīgu vispārēju tirgus izmaiņu vai tādu vispārēju cenu izmaiņu dēļ kā, piemēram, valsts ekonomiskā krīze, pretendents, iesniedzot pamatojumu, ir tiesīgs lūgt Lauku atbalsta dienestu:

19.11. pārskatīt plānoto rādītāju palielinājumu, bet ne zemāk par šo noteikumu 14.punktā noteikto, ja projektā sākotnēji plānotie rādītāji ir augstāki. Šo nosacījumu nepiemēro, ja par atbalsta pretendenta projektā plānotā rādītāja palielinājumu vietējā rīcības grupa ir piešķīrusi papildu punktus projekta vērtēšanas kritērijos;

19.12. pagarināt projekta uzraudzības periodu plānoto rādītāju sasniegšanai šo noteikumu 14.punktā minētajā līmenī.”

1. Aizstāt 25.6. apakšpunktā vārdus un skaitļus "2021. gada 30. jūnijam" ar vārdiem un skaitļiem "2023. gada 31. decembrim".
2. Papildināt 25. punktu ar 25.7. apakšpunktu šādā redakcijā:

"25.7. d*e minimis* atbalstu uzskaita saskaņā ar normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem elektroniskā formātā Valsts ieņēmuma dienesta Elektroniskās deklarēšanās sistēmā."

1. Izteikt 28.2. apakšpunkta pirmo teikumu šādā redakcijā:

"Jaunas būvniecības, būves pārbūves, būves ierīkošanas (būvdarbi inženierbūves montāžai, ieguldīšanai vai novietošanai pamatnē vai būvē), būves novietošanas izmaksas (būvdarbi iepriekš izgatavotas būves salikšanai no gataviem elementiem paredzētajā novietnē, neizbūvējot pamatus vai pamatni dziļāk par 30 centimetriem), kā arī būves atjaunošanas izmaksas, ja nepieciešams tehniski vai funkcionāli uzlabot valsts aizsargājamā kultūras pieminekļu sarakstā iekļautu būvi, kas ir tūrisma pakalpojuma sniegšanas vieta, vai ražošanas būvi (uzlabot ēkas energoefektivitāti, pārveidot vai pielāgot telpas, nemainot būves apjomu vai nesošo elementu nestspēju), un būves restaurācijas izmaksas."

1. Papildināt 28.3. apakšpunktu aiz vārdu "izmaksas" ar vārdiem un skaitļiem "šo noteikumu 28.2. apakšpunktā minētiem būvniecības darbiem".
2. Izteikt 28.6. apakšpunktu šādā redakcijā:

"28.6. projekta iesnieguma sagatavošanas izmaksas un vispārējās izmaksas (tajā skaitā arhitektu, inženieru un konsultantu honorāri, izdevumi par uzmērīšanas darbiem pirms iekļaušanas meliorācijas kadastrā, ekspertīzes, būvuzraudzības un autoruzraudzības pakalpojumu, juridisko pakalpojumu un tehniski ekonomisko pamatojumu, patentu un licenču saņemšanas, kā arī energoefektivitātes audita sagatavošanas izmaksas, izmaksas par nomas līguma reģistrāciju zemesgrāmatā), kuras ir tieši saistītas ar projekta sagatavošanu vai īstenošanu, piemērojot Zemkopības ministrijas apstiprināto vienotās likmes aprēķina metodiku, ja atbalsta pretendents nav Publisko iepirkumu likuma 1. panta 19. punktā minētais pasūtītājs;".

1. Papildināt 28. punktu ar 28.7. apakšpunktu šādā redakcijā:

"28.7. vispārējās izmaksas (tajā skaitā arhitektu, inženieru un konsultantu honorāri, izdevumi par uzmērīšanas darbiem pirms iekļaušanas meliorācijas kadastrā, ekspertīzes, būvuzraudzības un autoruzraudzības pakalpojumu, juridisko pakalpojumu un tehniski ekonomisko pamatojumu, patentu un licenču saņemšanas, kā arī energoefektivitātes audita sagatavošanas izmaksas, izmaksas par nomas līguma reģistrāciju zemesgrāmatā), kuras ir tieši saistītas ar projekta sagatavošanu vai īstenošanu un nepārsniedz septiņus procentus no šo noteikumu 31.2. un 31.3. apakšpunktā minētajām izmaksām, ja atbalsta pretendents ir Publisko iepirkumu likuma 1. panta 19. punktā minētais pasūtītājs."

1. Papildināt 31.3. apakšpunktu aiz vārda "izmaksas" ar vārdiem un skaitļiem "šo noteikumu 31.2. apakšpunktā minētiem būvniecības darbiem".
2. Izteikt 31.7. apakšpunktu šādā redakcijā:

"31.7. projekta iesnieguma sagatavošanas izmaksas un vispārējās izmaksas (tajā skaitā arhitektu, inženieru un konsultantu honorāri, izdevumi par uzmērīšanas darbiem pirms iekļaušanas meliorācijas kadastrā, ekspertīzes, būvuzraudzības un autoruzraudzības pakalpojumu, juridisko pakalpojumu un tehniski ekonomisko pamatojumu, patentu un licenču saņemšanas, kā arī energoefektivitātes audita sagatavošanas izmaksas, izmaksas par nomas līguma reģistrāciju zemesgrāmatā), kuras ir tieši saistītas ar projekta sagatavošanu vai īstenošanu, piemērojot Zemkopības ministrijas apstiprināto vienotās likmes aprēķina metodiku, izņemot, ja atbalsta pretendents nav Publisko iepirkumu likuma 1. panta 19. punktā minētais pasūtītājs;".

1. Papildināt noteikumus ar 31.8. apakšpunktu šādā redakcijā:

"31.8. vispārējās izmaksas (tajā skaitā arhitektu, inženieru un konsultantu honorāri, izdevumi par uzmērīšanas darbiem pirms iekļaušanas meliorācijas kadastrā, ekspertīzes, būvuzraudzības un autoruzraudzības pakalpojumu, juridisko pakalpojumu un tehniski ekonomisko pamatojumu, patentu un licenču saņemšanas, kā arī energoefektivitātes audita sagatavošanas izmaksas, izmaksas par nomas līguma reģistrāciju zemesgrāmatā), kuras ir tieši saistītas ar projekta sagatavošanu vai īstenošanu un nepārsniedz septiņus procentus no šo noteikumu 31.2. un 31.3. apakšpunktā minētajām izmaksām, ja atbalsta pretendents ir Publisko iepirkumu likuma 1. panta 19. punktā minētais pasūtītājs."

1. Svītrot 43. apakšpunkta ievaddaļā vārdus "projekta iesniegumu (1. pielikums) un tam pievieno".
2. Izteikt 43.1.apakšpunktu šādā redakcijā:

"43.1. projekta iesniegumu, kas ietver informāciju par atbalsta pretendentu (darbības aprakstu, raksturojošos rādītājus, ražošanas ēkas un būves, tehniku un iekārtas, saņemto publisko finansējumu), informāciju par projektu (projekta mērķi, projekta aprakstu, projekta īstenošanas vietu, projekta īstenošanas darbības virzienu, investīciju rezultātā sasniedzamajiem rādītājiem un ieguldījumu Latvijas Lauku attīstības programmas 2014.–2020. gadam mērķa virzienos, ietekmi uz klimata pārmaiņām, aprakstu par inovācijām, projektā plānotās izmaksas, informāciju, kas sniedzama saskaņā ar sabiedrības virzītas vietējās attīstības stratēģiju), pavaddokumentus, esošo un plānoto ieņēmumu un izdevumu kopsavilkumu;"

1. Izteikt 43.5. apakšpunkta ievaddaļu šādā redakcijā:

"43.5. par jaunas būvniecības, būves atjaunošanas, būves restaurācijas, būves ierīkošanas, būves novietošanas un pārbūves projektiem atbilstoši plānotajai būvniecības iecerei un būvju grupai papildus iesniedz šādus dokumentus:"

1. Svītrot 44. apakšpunkta ievaddaļā vārdus "projekta iesniegumu (2. pielikums) un tam pievieno".
2. Izteikt 44.1. apakšpunktu šādā redakcijā:

"44.1. projekta iesniegumu, kas ietver informāciju par atbalsta pretendentu (darbības aprakstu, raksturojošos rādītājus, informāciju par atbalsta pretendenta pamatlīdzekļiem, saņemto publisko finansējumu) un projektu (projekta mērķi, projekta aprakstu, projekta īstenošanas vietu, investīciju rezultātā sasniedzamajiem rādītājiem un ieguldījumu Latvijas Lauku attīstības programmas 2014.–2020. gadam mērķa virzienos, ietekmi uz klimata pārmaiņām, aprakstu par inovācijām, projektā plānotās izmaksas, informāciju, kas sniedzama saskaņā ar sabiedrības virzītas vietējās attīstības stratēģiju), un pavaddokumentus;"

1. Papildināt 50.12. apakšpunktu ar otru teikumu šādā redakcijā:

"Attiecībā uz inovatīvajiem projektiem lēmumā par projekta atbilstību vietējās attīstības stratēģijai iekļauj pamatojumu projekta atbilstībai vietējās attīstības stratēģijā noteiktajiem inovatīviem risinājumiem un inovāciju atbilstības kritērijiem;".

1. Aizstāt 54.1 punktā vārdus "gada laikā pēc projekta īstenošanas" ar vārdiem "līdz pēdējā maksājuma pieprasījuma iesniegšanai Lauku atbalsta dienestā".
2. Svītrot 1. un 2. pielikumu.

Ministru prezidents A. K. Kariņš

Zemkopības ministrs K. Gerhards